ଭୁବନେଶ୍ୱର, ଜାନୁଆରୀ ୮(ଲୋକାଲ ୱାୟାର): ପ୍ରଧାନମନ୍ତ୍ରୀ ନରେନ୍ଦ୍ର ମୋଦିଙ୍କ ଦ୍ୱାରା ଆରମ୍ଭ ଏଲଇଡି ବିପ୍ଳବରେ ଓଡ଼ିଶା ଅଗ୍ରଣୀ ରହିଛି । ସମଗ୍ର ଦେଶରେ ଏଲଇଡି ବଲବ ବିତରଣରେ ରାଜ୍ୟ ଶୀର୍ଷ ସ୍ଥାନ ହାସଲ କରିଛି । ଉତ୍ତର ପ୍ରଦେଶ, ବିହାର, ମହାରାଷ୍ଟ୍ର ଓ ଗୁଜରାଟ ଭଳି ରାଜ୍ୟକୁ ଓଡ଼ିଶା ପଛରେ ପକାଇ ଦେଇଛି ।
ଜାନୁଆରୀ ୫, ୨୦୧୫ରେ ପ୍ରଧାନମନ୍ତ୍ରୀ ନରେନ୍ଦ୍ର ମୋଦିଙ୍କ ଦ୍ୱାରା ଆରମ୍ଭ ଉଜ୍ଜଳା ଯୋଜନା ୨୦୨୦ରେ ପଞ୍ଚମ ବର୍ଷରେ ପଦାର୍ପଣ କରିଛି । ଏହି ଯୋଜନା ଓଡ଼ିଶାରେ ଏପ୍ରିଲ ୨୦୧୬ରେ ଆରମ୍ଭ ହୋଇଥିଲା । ଯୋଜନା ଅନୁଯାୟୀ ଇଇଏସଏଲ ଉପଭୋକ୍ତାଙ୍କୁ ୭୦ ଟଙ୍କାରେ ୯ ୱାଟ୍ ଇଲେକ୍ଟ୍ରିକ ବଲବ, ୨୯୦ ଟଙ୍କାରେ ଏଲଇଡି ଟ୍ୟୁବ ଲାଇଟ ଯୋଗାଉଛି ।
ଓଡ଼ିଶାରେ ଯୋଜନାର ସଫଳତା ସମ୍ପର୍କରେ ଏନର୍ଜି ଏଫିସିଏନ୍ସି ସର୍ଭିସେସ ଲିମିଟେଡ (ଇଇଏସଏଲ)ର ତଥ୍ୟରୁ ଜଣାପଡ଼ିଛି । ରାଜ୍ୟ ପ୍ରତି ବର୍ଷ ୬୭.୮୨ ଲକ୍ଷ ମେଗାୱାଟ ଘଣ୍ଟା (ଏମଡବ୍ଲୁଏଚ) ବିଦ୍ୟୁତ ସଂରକ୍ଷଣ କରିଥିବା ବେଳେ ପିକ୍ ସମୟର ଚାହିଦା ୧୩୫୮ ମେଗାୱାଟକୁ କମାଇଛି ।
ସେହିପରି ଓଡ଼ିଶାର ବିଦ୍ୟୁତ ଉପଭୋକ୍ତାମାନେ ୨୭୧୩ କୋଟି ଟଙ୍କା ସଞ୍ଚୟ କରି ପାରିଥିବା ବେଳେ ରାଜ୍ୟ ବାର୍ଷିକ ୫୪.୯୪ ଲକ୍ଷ ଟନ ଅଙ୍ଗାରକାମ୍ଳ ହ୍ରାସ କରିପାରିଛି ।
ଜାନୁଆରୀ ୫, ୨୦୨୦ ସୁଦ୍ଧା ସମୁଦାୟ ୫.୨୨ କୋଟିରୁ ଅଧିକ ଏଲଇଡି ବଲବ ବିତରଣ ହୋଇଛି । ଓଡ଼ିଶାରେ ଘର ପିଛା ୬ଟି ବଲବ ପ୍ରଦାନ କରାଯାଇଥିବା ବେଳେ ଆଦିବାସୀ ଜିଲ୍ଲାଗୁଡ଼ିକରେ ୧.୩ କୋଟି ଏଲଇଡି ବଲବ ବିତରଣ ହୋଇଛି ।
ଇଇଏସଏଲରୁ ମିଳିଥିବା ଜିଲ୍ଲାୱାରୀ ତଥ୍ୟ ଅନୁଯାୟୀ ଖୋର୍ଦ୍ଧା ଜିଲ୍ଲା ଏଲଇଡି ବଲବ୍ ବିତରଣରେ ଅଗ୍ରଣୀ ରହିଛି । ପଞ୍ଚମ ବର୍ଷ ସୁଦ୍ଧା ଜିଲ୍ଲାରେ ୪୫.୮୫ ଲକ୍ଷ ଏଲଇଡି ବଲବ୍ ବିତରଣ ହୋଇଛି ।
ତେବେ ଘର ପିଛା ଏଲଇଡି ବଲବ ବିତରଣରେ ଝାରସୁଗୁଡ଼ା ଅଗ୍ରଣୀ ରହିଛି । ଜିଲ୍ଲାର ୬୭,୮୦୦ ପରିବାରକୁ ୧୨ଟି ଏଲଇଡି ବଲବ ଦିଆଯାଇଛି । ଖୋର୍ଦ୍ଧା ଜିଲ୍ଲାରେ ୫.୦୩ ଲକ୍ଷ ପରିବାର ଏହି ଯୋଜନାରେ ସାମିଲ ହୋଇଥିବା ବେଳେ ପରିବାର ପିଛା ୯ଟି ଏଲଇଡି ବଲବ୍ ଦିଆଯାଇଛି ।
ପରିବାର ପିଛା ଏଲଇଡି ବଲବ ବିତରଣରେ ଗଞ୍ଜାମ ଜିଲ୍ଲା ୪୧.୩୨ ଲକ୍ଷ ବଲବ ବିତରଣ କରି ଦ୍ୱିତୀୟ ସ୍ଥାନରେ ରହିଥିବା ବେଳେ କଟକ ଓ ମାଲକାନଗିିରି ଓ କୋରାପୁଟ ଭଳି ଆଦିବାସୀ ଜିଲ୍ଲା ଏଲଇଡି ବିତରଣ କ୍ଷେତ୍ରରେ ଉପକୂଳବର୍ତ୍ତୀ ଜିଲ୍ଲାଗୁଡ଼ିକଙ୍କ ଠାରୁ ବହୁ ଆଗରେ ରହିଛନ୍ତି ।
କୋରାପୁଟ ଜିଲ୍ଲାରେ ପରିବାର ପିଛା ୫.୯୬ ଏଲଇଡି ବଲବ ବିତରଣ ହୋଇଥିବା ବେଳେ ମାଲକାନଗିରିରେ ଏହା ୫.୭ ରହିଛି । ରାଜ୍ୟ ହାର ତୁଳନାରେ ଏହି ଦୁଇଟି ଜିଲ୍ଲାରେ ଅଧିକ ଏଲଇଡି ବଲବ୍ ବିତରଣ ହୋଇଛି ।
ତଥ୍ୟ ଅନୁଯାୟୀ କଟକ ଜିଲ୍ଲାରେ ପରିବାର ପିଛା ୬.୧ ଏଲଇଡି ବଲ୍ବ ବିତରଣ ହୋଇଥିବା ବେଳେ ସର୍ବନିମ୍ନ ଏଲଇଡି ବିତରଣ ଢେଙ୍କାନାଳ ଜିଲ୍ଲାରେ ହୋଇଛି । ଜିଲ୍ଲାରେ ପରିବାର ପିଛା ୪ଟି ବଲବ୍ ବିତରଣ ହୋଇଛି ।
ରାଜ୍ୟ ହାର (୫.୬)ତୁଳନାରେ ଆଦିବାସୀ ଜିଲ୍ଲାଗୁଡ଼ିକରେ କମ୍ ଏଲଇଡି ବଲବ ବିତରଣ ହୋଇଛି । ସେହି ଜିଲ୍ଲାଗୁଡ଼ିକ ହେଲା କନ୍ଧମାଳ, କଳାହାଣ୍ଡି, ମୟୂରଭଞ୍ଜ, ସୁନ୍ଦରଗଡ଼, କେନ୍ଦୁଝର ଓ ନବରଙ୍ଗପୁର ।
କନ୍ଧମାଳ ଓ କଳାହାଣ୍ଡିରେ ପରିବାର ପିଛା ଏଲଇଡି ବଲବ୍ ବିତରଣ ଯଥାକ୍ରମେ ୫.୧୮ ଓ ୫.୨ ରହିଥିବା ବେଳେ ମୟୂରଭଞ୍ଜରେ ପରିବାର ପିଛା ୪.୭, କେନ୍ଦୁଝରରେ ୪.୯, ନବରଙ୍ଗପୁରରେ ୪.୨ ଓ ସୁନ୍ଦରଗଡ଼ରେ ୪.୫ ରହିଛି ।
ଏହି ଯୋଜନାର ସଫଳତାକୁ ଦେଖି ୨୦୧୯ ନିର୍ବାଚନର କିଛି ମାସ ପୂର୍ବରୁ ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ ଏକ ନୂଆ ଯୋଜନା ପ୍ରଣୟନ କରିଥିଲେ 'ଆମ ଘରେ ଏଲଇଡି' । ଏଥିରେ ୭୫ ଲକ୍ଷ ପରିବାରକୁ ୩.୮ କୋଟି ଏଲଇଡି ବଲବ ବିନା ମୂଲ୍ୟରେ ବିତରଣ କରିବାକୁ ଲକ୍ଷ୍ୟ ରହିଥିଲା । ତେବେ ପାଣ୍ଠି ଅଭାବରୁ ଏହି ଯୋଜନା ଆଖିଦୃଶିଆ ଅଗ୍ରଗତି କରି ପାରିନାହିଁ ।
ବଡ଼କଥା ହେଲା ମୋଦିଙ୍କ ଉଜ୍ଜଳା ଯୋଜନା ସବସିଡି ରହିତ ଯୋଜନା ହୋଇଥିବା ବେଳେ ନବୀନଙ୍କ ଏଲଇଡି ଯୋଜନାରେ ସବସିଡି ମିଳିବ । ଯାହାକୁ ରାଜ୍ୟ ପାଣ୍ଠିରୁ ଭରଣା କରାଯିବ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
